Pieņēmusi Sociālo darbinieku biedrības biedru sapulce, Rīgā, 2020.gada xx.xxxxx

**Latvijas sociālo darbinieku ētikas kodekss**

Latvijas sociālo darbinieku ētikas kodekss (turpmāk – Ētikas kodekss) ir izstrādāts, pamatojoties uz Starptautiskās sociālo darbinieku federācijas (International Federation of Social Workers (IFSW)) dokumentiem – “Globālā sociālā darba definīcija” un “ Globālā sociālā darba deklarācija par ētikas principiem , kas apstiprināti2014.gadā.

1. **Ievads** 
   1. Ētiskā apziņa ir jebkura sociālā darbinieka profesionālās darbības neiztrūkstoša sastāvdaļa. No sociālā darbinieka spējas rīkoties ētiski ir atkarīga klientiem piedāvāto pakalpojumu kvalitāte. Ētikas kodekss ir balstīts uz sociālā darbinieka profesijas starptautiski atzīto definīciju, vērtībām un principiem.
   2. Sociālais darbs ir praksē balstīta profesija un akadēmiska disciplīna, kas veicina sociālās pārmaiņas un attīstību, sociālo saliedētību un iespēju radīšanu cilvēka patstāvīgai funkcionēšanai sabiedrībā, pašnoteikšanos un brīvību. Sociālā taisnīguma principi, cilvēktiesības, kolektīva atbildība un cieņa pret citādību ir sociālā darba centrā. Balstoties uz sociālā darba teorijām, sociālajām un humanitārajām zinātnēm, un speciālajām zināšanām, sociālais darbs iesaista cilvēkus un sabiedrības struktūras, lai risinātu dzīves problēmas un izaicinājumus, un veicinātu labklājību. Sociālā darba misija ir dot iespēju visiem cilvēkiem attīstīt viņu potenciālu, bagātināt viņu dzīves, un novērst disfunkcionalitāti. Profesionāls sociālais darbs ir vērsts uz problēmu risināšanu un sociālajām pārmaiņām. Sociālie darbinieki ir pārmaiņu veicinātāji sabiedrībā.
   3. Praktiskajā darbībā sociālā darba uzdevums ir pievērsties sabiedrībā pastāvošajiem šķēršļiem un netaisnībai, veicināt sociālās izmaiņas, sociālo attīstību, sociālo iekļaušanu un cilvēku spējas būt brīviem un patstāvīgiem. Sociālajā darbā izmanto dažādas pieejas un metodes, , kas ir vērstas uz personu un tās vidi. Vide ietver dažādas sociālās sistēmas, kurās cilvēki dzīvo, kā arī dabisko, ģeogrāfisko vidi, kas būtiski ietekmē cilvēku dzīvi. Sociālā darba intervences akvititāšu loks ir plašs – sākot no psihosociālā darba un gadījuma vadīšanas, sociālā darba ar grupu, līdz sociālajai politikai, sociālo pakalpojumu plānošanai un to attīstībai. Sociālā darba prakse notiek situācijā, kurā ir nepieciešamas izmaiņas, neatkarīgi no līmeņa prakses līmeņa (mikro, mezo, makro) un ietver konsultēšanu, sociālo darbu ar gadījumu, darbu ar grupām, sociāli pedagoģisko darbu, ģimeņu disfunkcijas novēršanu, kā arī palīdzību cilvēkiem pakalpojumu un sabiedrības resursu izmantošanā. Sociālais darbs makro līmenī ir arī sociālo pakalpojumu un programmu administrēšana, sociālo grupu vajadzību pētīšana un izvērtēšana, iesaistīšanās sociālās un politiskās aktivitātēs, lai ietekmētu sociālo politiku, ekonomisko attīstību un sociālo labklājību, sociālā darba pētījumi un prakses un politikas novērtēšana. Sociālie darbinieki veicina sociālo taisnīgumu un izmaiņas kopā ar klientu un klienta interesēs, ar jēdzienu “klients” saprotot indivīdus, ģimenes, grupas, organizācijas un kopienas. Sociālie darbinieki īpašu uzmanību pievērš sociāli nelabvēlīgā stāvoklī esošiem, sociāli viegli ievainojamiem, apspiestiem, kā arī nabadzībā esošiem cilvēkiem.
   4. Ētikas kodekss ir ceļvedis sociālajam darbiniekam ikdienas darbā, kā arī pamats profesionālās situācijas izvērtēšanai, ja sociālā darbinieka rīcība ir novirzījusies no Ētikas kodeksā noteiktajiem principiem. Ētikas kodeksā ir noteikti uzvedības standarti, kuri sociālajam darbiniekam jāievēro attiecībās ar klientiem, kolēģiem, darba devējiem, kā arī sabiedrību kopumā. Sociālajam darbiniekam jāievēro visas ētikas kodeksā ietvertās normas un principi, kas saistīti ar profesionālu iejaukšanos klienta dzīvē.
   5. “Latvijas sociālo darbinieku ētikas kodekss” ir jāpublisko, lai tas sniegtu klientiem, darba devējiem, citu nozaru speciālistiem un sabiedrībai kopumā ieskatu par to, kādai ir jābūt sociālā darba ētikai.
2. **Galveno jēdzienu skaidrojumi**:
   1. tiesības uz pašrealizāciju -
   2. sabiedrības labklājība -
   3. sociālais taisnīgums –
   4. konfidencialitāte -
   5. dzīves kvalitāte -
   6. sociālās vajadzības -
   7. sociālās problēmas -
   8. rīcības brīvība -
   9. sadarbības attiecības -
   10. sociālā darba metodoloģija –
3. **Galvenās sociālā darba vērtības:**
   1. kalpošana - Sociālo darbinieku primārais profesionālais uzdevums ir sniegt palīdzību un atbalstu cilvēkiem, kuri nonākuši grūtībās, galvenokārt  vēršot uzmanību sociālā taisnīguma vairošanai un sociālo problēmu mazināšanai. Sniedzot sociālos pakalpojumus, sociālais darbinieks ievēro neitralitāti, izmantojot savas zināšanas un prasmes, palīdzot klientiem tādās sarežģītās sociālās problēmās kā atkarības, bērnu ļaunprātīga izmantošana, vardarbība, bezdarbs un resursu trūkums.
   2. Sociālais taisnīgums - *Sociālo darbinieku pienākums ir veicināt sabiedrības kopumā un indivīdu sociālā taisnīguma ievērošanu*. Viņi sniedz sociālo atbalstu un piedāvā resursus neaizsargātām personām un apspiestajām grupām.
   3. Cilvēka cieņa - *Sociālie darbinieki izturas pret katru cilvēku ar cieņu, ievērojot kultūras un etnisko daudzveidību. Sociālie darbinieki veicina klientu sociāli atbildīgu pašnoteikšanos un cenšas uzlabot klientu spējas un iespējas mainīt un risināt problēmas. Sociālie darbinieki apzinās savu dubulto atbildību pret klientiem un sabiedrību. Sociālie darbinieki konfliktus starp klientu interesēm un plašākas sabiedrības interesēm cenšas atrisināt sociāli atbildīgi atbilstoši profesionālajām vērtībām, ētikas principiem un ētikas standartiem*.
   4. Attiecību nozīmīgums – *Sociālie darbinieki apzinās un izprot, ka attiecības cilvēkiem ir nozīmīgs pārmaiņu instruments. Sociāļie darbinieka ciena klientu attiecības. Sociālie darbinieki iesaista klientus kā partnerus palīdzības sniegšanas procesā. Sociālie darbinieki cenšas stiprināt cilvēku savstarpējās attiecības, mērķtiecīgi veicinot indivīdu un ģimeņu labklājības atjaunošanos, uzturēšanu un uzlabošanos sociālajās grupās, organizācijās un kopienās*.
   5. profesionālā integritāte - Sociālajiem darbiniekiem vienmēr jārīkojas uzticami. Viņiem pastāvīgi jāapzinās savas organizācijas misija, profesijas vērtības un individuālie ētikas standarti. Lai saglabātu savu profesionālo integritāti, sociālie darbinieki uzlabo savas profesionālās zināšanas un prasmes, pastāvīgi paaugstinot savu kompetenci.
4. **Sociālā darba ētiskie principi**
   1. Katrs cilvēks ir vērtīgs un tāpēc arī rūpju cienīgs. Sociālie darbinieki atzīst cieņu pret visiem cilvēkiem un to vērtību, ko pauž to savā attieksmē, vārdos un darbībā. Sociālie darbinieki ciena un veicina cilvēku tiesības pašiem izvēlēties un pieņemt lēmumus, ja tas neapdraud citu tiesības un likumīgās intereses. Katram cilvēkam ir tiesības uz pašrealizāciju tādā mērā, kādā tas netraucē citu personu tiesību realizāciju, kā arī pienākums veicināt sabiedrības labklājību.
   2. Sociālie darbinieki savā praksē veicina starptautisko cilvēktiesību normu ievērošanu.
   3. Ievērot sociālā taisnīguma principus. Sociālo darbinieku pienākums ir iesaistīt cilvēkus sociālā taisnīguma sasniegšanā attiecībā pret sabiedrību kopumā un pret cilvēkiem, ar kuriem viņi strādā.
   4. Pielietot savas zināšanas un prasmes, lai palīdzētu indivīdiem, cilvēku grupām, sabiedrībai attīstīties, risināt savstarpējos konfliktus un likvidēt šo konfliktu negatīvās sekas.
   5. Realizēt sociālā darba mērķus un uzdevumus, saskaņā ar pierādījumos balstītu praksi.
   6. Sniegt visu iespējamo palīdzību katram, kas vēršas pēc palīdzības vai padoma, nediskriminējot pēc dzimuma, vecuma, invaliditātes, tautības, sociālās piederības, rases, reliģijas, valodas, politiskajiem uzskatiem, seksuālās orientācijas vai sociālo problēmu rakstura.
   7. Respektēt cilvēktiesības saskaņā ar ANO “Vispārējo cilvēktiesību deklarāciju” un citām starptautiskajām konvencijām, kas izriet no minētās deklarācijas.
   8. Ievērot privātās dzīves, konfidencialitātes, kā arī informācijas atbildīgas izmantošanas principus. aktīvi iesaistīties šo principu pilnveidošanā un ieviešanā sociālā darba praksē. Dilemmu gadījumā rīkoties proaktīvi un vērsties ētikas komisijā, diskutēt ar kolēģiem, supervizēt u.c.
   9. Strādāt sadarbojoties ar saviem klientiem, klientu interešu labā, respektējot pārējo sadarbībā iesaistīto pušu intereses.
   10. Sadarbībā ar klientu veicināt klienta pašnoteikšanos un atbildības uzņemšanos par rīcības virzieniem un savas situācijas uzlabošanos..
   11. Sociālais darbs nav savienojams ar tiešu vai netiešu tādu personu, grupu, politisko spēku vai varas struktūru atbalstu, kuras pārkāpj cilvēktiesības, veicina sociālo netaisnīgumu, apspiež citus cilvēkus, izmantojot terorismu, spīdzināšanu vai līdzīgus brutālus paņēmienus.
5. **Sociālo darbinieku ētikas standarti**
   1. **Vispārējie ētiskas uzvedības standarti**
      1. Censties saprast katru klientu un klienta sistēmu, kā arī tos faktorus, kas ietekmē viņa rīcību un nosaka nepieciešamos resursus, pielietojot sociālā darba teorijas un metodes, zināšanas un prasmes.
      2. Aizstāvēt un attīstīt profesionālās vērtības, zināšanas, sociālā darba procesu un atturēties no jebkuras rīcības, kas varētu nelabvēlīgi ietekmēt profesijas prestižu.
      3. Saskatīt un atzīt profesionālos un personīgos ierobežojumus.
      4. Darbā izmantot visas atbilstošās zināšanas un prasmes.
      5. Ieguldīt profesionālo pieredzi, piedaloties stratēģiju un programmu izstrādē, kas uzlabotu sociālo labklājību.
      6. Noteikt, izprast un skaidrot sociālās vajadzības, sociālās problēmas un to rašanās cēloņus .
      7. Skaidrot sociālā darba profesijas izpausmes veidus un profesionālo identitāti .
      8. Regulāri papildināt savas zināšanas, pilnveidojot profesionālo kompetenci
      9. Apmeklēt supervīzijas un reflektēt par savu praksi.
   2. **Sociālā darba standarti darbā ar klientiem.** 
      1. Sociālais darbinieks primāri ir atbildīgs klienta priekšā.
      2. Sociālajam darbiniekam ir jānodrošina klienta tiesības uz sadarbības attiecībām, kas balstītas uz uzticēšanos, privātās dzīves respektēšanu un konfidencialitāti, kā arī atbildīgu informācijas izmantošanu.
      3. Pakalpojumu sniegšana ir saistīta ar informācijas vai datu vākšanu un nodošanu citu rīcībā. Klientu ir jāinformē par nepieciešamību iegūt  informāciju vai datus un to tālāku izmantošanu. Nekāda informācija nedrīkst tikt izpausta, klientu par to iepriekš neinformējot un nesaņemot no viņa piekrišanu, izņemot gadījumus, kad klients nav rīcībspējīgs, vai citi var tikt pakļauti nopietnām briesmām. Sociālais darbinieks ievēro konfidencialitāti arī situācijās, ja klients prasa nodot viņa personīgo informāciju trešajai pusei. Sociālajā darbā ar ģimenēm, kurās sadarbība notiek ar vairākiem ģimenes locekļiem ir jāvienojas par konfidencialitātes nosacījumiem ģimenes locekļu starpā t.sk. bērniem.
      4. Sociālajam darbiniekam ir pienākums veikt sava darba ar klientu dokumentēšanu, nodrošinot sava darba pārskatāmību. Klientam ir pieejami sociālā darbinieka pieraksti, kas attiecas uz viņu.
      5. Atzīt un respektēt klienta individuālos mērķus, atbildību un atšķirības. Profesionāls pakalpojums palīdz klientiem uzņemties atbildību par personīgo rīcību ar visiem ievērojot labvēlīgu attiecību principus. Ja profesionālos pakalpojumus nevar sniegt, ievērojot šos nosacījumus, tad klientus par to ir jāinformē tā, lai tiktu saglabāta viņu rīcības brīvība.
      6. Atbalstīt klienta - indivīda, grupas, vai sabiedrības - pašrealizācijas iespējas, ievērojot citu tiesības uz pašrealizāciju. Sniedzot pakalpojumu, klientam jāpalīdz saprast, novērtēt un izmantot sadarbības attiecības ar sociālo darbinieku, klienta likumīgo vēlmju un interešu sekmēšanai.
      7. Neiesaistīties duālās attiecībās (dubultās lomas, attiecības ārpus darba, seksuālās attiecības u.c.)ar klientiem vai kolēģiem un šādu attiecību pastāvēšanas riska gadījumā informēt par to savu vadītāju, rosinot nepieciešamās izmaiņas darba pienākumos.
      8. Sociālajam darbiniekam ir tiesības ētisku apsvērumu dēļ atteikties no sadarbības ar klientu, sniedzot šādas atteikšanās pamatojumu klientam un darba devējam (ja attiecas).
      9. Sociālajam darbiniekam ir pienākums izpildīt savu profesionālo lomu un darba uzdevumus arī gadījumā, ja klients nepilda savus pienākumus, informējot klientu par šādas rīcības sekām
   3. **Sociālā darba standarti attiecībā uz starpinstitucionālo un starpprofesionālo sadarbību.**
      1. Cienīt kolēģu un citu nozaru speciālistu izglītību un profesionālo kompetenci.
      2. Strādāt un/vai sadarboties ar tām institūcijām, kuru politika, procedūras un darbība ir vērsta uz pakalpojumu sniegšanu un tādas profesionālas prakses veicināšanu, kas atbilst sociālo darbinieku ētikas principiem.
      3. Ar atbildības sajūtu pildīt institūcijas noteiktās funkcijas un īstenot mērķus, kas vērsti uz saprātīgu politiku, procedūru un prakses attīstību.
      4. Lai uzlabotu sociālā darba ar klientiem efektivitāti, ierosināt vēlamās izmaiņas politikā, procedūrās un praksē, izmantojot atbilstošas institūciju iespējas. Ja netiek panāktas nepieciešamās izmaiņas pēc tam, kad visas iespējas ir izmantotas, iesniegt atbilstošas prasības augstākstāvošajām instancēm.
      5. Noteikt iesaistīto pušu profesionālo atbildību par darba efektivitāti un rezultātiem. Sniegt pārskatus par pakalpojumu sniegšanas procesu.
      6. Kad politika, procedūras un prakse atrodas tiešā pretrunā ar sociālā darba ētiskajiem principiem, izmantot visus ētiski pieņemamos līdzekļus, lai pārtrauktu neētisku rīcību.
   4. **Sociālā darba standarti sadarbībai ar kolēģiem**
      1. Cienīt kolēģu un citu nozaru speciālistu izglītību, profesionālo sagatavotību un prasmes.
      2. Atzīt kolēģu un citu speciālistu viedokļu un profesionālās darbības atšķirības, kritiku izteikt konstruktīvi.
      3. Informēt kolēģus, citu nozaru speciālistus un brīvprātīgos par iespējām apgūt vai papildināt zināšanas un pieredzi, lai veicinātu kopīgu profesionālo izaugsmi.
      4. Pievērst atbildīgo institūciju uzmanību jebkuriem profesionālās ētikas un standartu pārkāpumiem, un nodrošināt attiecīgo klientu iesaistīšanu.
      5. Aizstāvēt kolēģus pret netaisnīgu rīcību vai cita veida cilvēka cieņu pamazinošu un aizskarošu rīcību
   5. **Sociālā darba standarti attiecībā uz kolēģiem** 
      1. Sociālā darbinieka pienākums ir veikt darbības lai atturētu, atklātu un labotu kolēģa neētisku rīcību. Ja tiek konstatēta kolēģa neētiska rīcība, sociālajam darbiniekam ir jāmeklē risinājumi, pārrunājot šo situāciju ar kolēģi un izmantojot savā organizācijā noteikto ētisko jautājumu risināšanas procedūru
      2. Neapšaubīt citu speciālistu un kolēģu lēmumus. Ja ir pamatotas aizdomas par citu speciālistu un kolēģu lēmuma neatbilstību vai nepamatotību, sniegt argumentētu viedokli savam tiešajam vadītājam, aicinot veikt administratīvas darbības lēmuma atbilstības pārbaudē. Sociālajam darbiniekam nav tiesību iejaukties sava kolēģa darbā
      3. Uzturēt pozitīvas kolēģu savstarpējās attiecības, jebkurā iespējamā veidā atturoties no neiecietīgas attieksmes. Ja organizācijā pastāv šādas attiecības, sociālajam darbiniekam ir tiesības paust šo informāciju vadītājam un pieprasīt rīcību neiecietīgas rīcības vai neētiskas iekšējās kultūras novēršana
      4. Sociālajiem darbiniekiem ir tiesības pieprasīt organizācijas vadībai izveidot procedūru ētisko konfliktsituāciju risināšanai organizācijā.
   6. **Standarti attiecībā uz sociālā darba prakses vietu un attiecībās ar vadību**
      1. Atbildīgi rīkoties novērtējot vadītāja – darbinieka attiecības, piemēram, konfidencialitātes robežas attiecībās ar tiešo vadītāju, kā arī ar darba devēju; ētisko dilemmu risināšana – ja darbinieks konstatē vadītāja neētisku rīcību.
      2. Ievērot sensitivitāti ētiskos jautājumos un attiecībās, kas rodas, ja sociālajam darbiniekam ir pienākums kontrolēt arī sociālā pakalpojuma sniedzēja organizācijas darbu.
      3. Atpazīt situācijas, kad nonāk pretrunā sociālā darbinieka atbildība pret darba devēju un atbildība pret klientu.
   7. **Standarti attiecībā uz sociālā darbinieka rīcību sociālajos tīklos un citos interneta resursos**
      1. Neizvietot sociālajos tīklos un citos interneta resursos informāciju par klientu vai jebkuru citu informāciju, kas var radīt jebkādu kaitējumu klientam
      2. neizvietot personisku informāciju sociālajos tīklos un citos interneta resursos, kas var radīt profesionālo robežu pārkāpumu, duālas attiecības vai jebkādā veidā kaitēt klientiem
      3. neveikt tādas darbības sociālajos tīklos un citos interneta resursos, kas var negatīvi ietekmēt spēju efektīvi strādāt ar noteiktām klientu grupām vai atsevišķu klientu
      4. neiesaistīties sociālajos tīklos ar profesionālo darbību nesaistītos kontaktos ar klientiem.
   8. **Standarti attiecībā pret profesiju**
      1. Saglabāt profesionālās vērtības, ētiskos principus, zināšanas un sociālā darba metodoloģiju, kā arī sniegt savu ieguldījumu to izskaidrošanā un pilnveidošanā.
      2. Aizstāvēt profesiju no netaisnīgas kritikas, palielinot ticību profesionālās darbības nepieciešamībai.
      3. Paust konstruktīvu kritiku par profesiju, tās teorijām, metodēm un praksi, ja tas nepieciešams, ētiski pieņemamā veidā.
      4. Veicināt jaunu teorētisko atziņu, pieeju, metožu un metodikuu pielietošanu, lai efektīvāk risinātu sociālās problēmas.
      5. Sociālā darbinieka izskats un ģērbšanās ētika. Pašprezentācijas prasmes.
      6. sociālā darbinieka garīgā higiēna, kas prasa no paša sociālā darbinieka godprātīgu attieksmi pret iekšējiem procesiem, apstākļiem, kas palīdz vai kavē veikt profesionālos pienākumus.
      7. **Sociālajam darbineikam ir p**ienākums lēmumus un profesionālo viedokli balstīt uz pierādījumiem, izvairoties no patvaļīgiem spriedumiem un nepamatotiem pieņēmumiem.
      8. **Sociālais darbinieks atturas p**ubliski nievājoši izteikties par sociālā darba profesiju. Jebkurā situācijā saglabā profesionālo integritāti.
      9. Sociālais darbinieks atturas no tādas saziņas negatīvi skart profesijas prestižu, piem. pazemojoši un cieņu aizskaroši izteikumi, fotogrāfijas, video, raksti, intervijas u.c.
      10. **Sociālajam darbiniekam ir p**ienākums profesionāli pilnveidoties.
      11. Sociālā darbinieka rīcība un viņa ētiskā aizsardzība gadījumos, ja sociālā darbinieka profesionalitāte tiek apšaubīta publiski u.c
   9. **Metodes ētikas jautājumu/problēmu risināšanai**
      1. Sociālo darbinieku biedrība iniciē grozījumus Ētikas kodeksā.
      2. Sociālo darbinieku biedrība diskusijās par Ētikas kodeksa regulējumu un izmaiņām Ētikas kodeksā kā platformu izmanto LR Labklājības ministrijas Sociālā darba speciālistu sadarbības padomi, lai nodrošinātu diskusiju sociālā darba mikro līmeņa praktiķu, vadītāju, sociālās politikas veidotāju un sociālā darba izglītotāju starpā.
      3. Sociālo darbinieku biedrībai ir pienākums darboties tā, lai ētiskas dabas jautājumus/problēmas varētu izskatīt un mēģināt atrisināt organizācijas, kas nodarbina sociālos darbiniekus, iekšienē. Šādam procesam forumiem iespēja sociālajiem darbiniekiem individuāli apspriest, analizēt un ņemt vērā ētiskas dabas jautājumus/problēmas sadarbībā ar kolēģiem, citām ekspertu grupām un pusēm, kuras ietekmē apspriežamais jautājums.
      4. Sociālo darbinieku biedrība sniedz iespēju sociālajiem darbiniekiem iespēja saņemt citu sociālo darbinieku padomus. Ētiskajai analīzei un apspriešanai vienmēr jābūt vērstai uz jaunu iespēju un izvēļu radīšanu.
      5. Sociālo darbinieku biedrības pienākums ir palīdzēt sociālajiem darbiniekiem analizēt un izprast ētiskas dabas jautājumus/problēmas.
      6. Sociālo darbinieku biedrība ir atbildīga par to, lai attiecībā uz ētikas jautājumiem tiktu veicinātas diskusijas, izglītība un pētniecības darbs.
      7. Sociālo darbinieku biedrība izstrādā Sociālo darbinieku ētikas komisijas nolikumu un izveido to.
      8. Latvijas sociālo darbinieku Ētikas kodekss ir dokuments, kurš ir atvērts papildinājumiem, izmaiņām un jaunievedumiem. Latvijas Profesionālo sociālo un aprūpes darbinieku asociācija izstrādā kārtību, kādā ierosināmas un veicamas izmaiņas šajā kodeksā.